其七
作者：陳元光
朝代：唐

paragraphs: 黃昏候夜到更闌，爆竺驚聞把劍看。
士友同仇裘共敝，丈夫努力飯加餐。
星移物換鬢花白，月落參橫燭淚乾。
怨女鸞孤來遶枕，征夫馬健不離鞍。
量弘宇宙無遺壤，令肅風霆欲裂山。
義重同胞堪搏虎，身輕戰甲不號寒。
灰飛葭管陽初復，拍落梅花歌示殘。
歌嘯未殘胡虜却，東南取道夕長安。
（以上均錄自廈門圖書館古籍部藏《潁川陳氏開漳族譜》，原注出《龍月公集》。
此譜爲陳禎祥撰，民國五年印。
陳元光詩皆承廈門大學中文系吳在慶同志錄示。
）（按：《文獻》一九八七年第三輯刊何池《新見唐陳元光佚詩》，云龍海縣東園鄉潭頭村藏《陳氏族譜》，亦收有陳元光詩，文字稍異。
惜未獲見參校。
）。